Enqere de 18ê Teşrîna peyêne de do îdambîyayîşê Seyîd Riza, Resîk Uşen, Hesenê Îvraîmê Qijî, Uşenê Seydî, Alîyê Mîrzê Silî, Hesen Axa û Findiq Axayî serra xo ya 81. de bêro vîrardene.
Komela Dêrsimijan a Enqereyî, Komelê Elewîyan ê Demokratîkî, Federasyonê Elewî Bektaşî, Komela Kulturî ya Pîr Sultan Abdalî, Weqfê Kulturî yê Haci Bektaşî Velî yê Anadolu, Komelê Kulturî, Platformê Vîrê Hemparî yê Dêrsim 37-38 bi vengdayîşêkê hemparî eşkera kerd ke roja 18ê Teşrîna peyêne saet 13.30 de Enqere Kizilay de do eşkerayîyêka kombîyayîşî bêro dayene.
Dima ra zî do panelêk ke Namik Dînç, Mesut Ozcan û Menşura Dogane tewrê ci bibê bêro viraştene.
